Source: http://www.ftsz.hu/index.php?option=com_content&task=view&id=12&Itemid=57
Timestamp: 2017-07-25 18:36:47+00:00

Document:
KezdölapRólunkKapcsolatImpresszumHírekFriss HírekFTSZ HírekRÉFÁÉTBÉTSZÉFFTSZLevelekVT HatározataiPortréDokumentumokHangtárVideótárJogszabályJogiszabályokFTSZ AlapszabályaEU Alkotmánya (pdf)Az Európai Unió jogszabályaiIngyenes jogsegélyletOrszággyűlési Biztos HivatalaBíróságHatározatok / tanulmányokElőterjesztésekSportHősi halottakNemzetközi2006 Műszaki E. Hírfigyelő2006 Műszaki EgyetemSZENT FLÓRIÁNKedvezményekTelefonKereskedelemPénzügyiSzórakozásTÚLÓRAPÉNZLinkekSzövetségekSzakszervezetekSzervezetekÖnkéntes tűzoltó egyesületekHivatásos tűzoltóságokTűzoltós honlapokGALÉRIADEMONSTRÁCIÓKÉTMRK
Kezdölap Jogszabály FTSZ Alapszabálya Népszerű hírek
Fővárosi Tűzoltóság Szakszervezete Alapszabály	Alapszabály	2005. August 17.	Fővárosi Tűzoltóság Szakszervezete Alapszabály 2005. I. Általános Rendelkezések 1.§. Szervezet neve: Fővárosi Tűzoltóság Szakszervezete (továbbiakban: FTSZ) 2.§. Székhelye: Budapest VIII. Dologház u. 1. Levélcíme: 1081 Bp. Dologház út 1. 3.§. A FTSZ fővárosi jelleggel működő szervezet, mely egységbe foglalja a Fővárosi Tűzoltó Parancsnokságnál (továbbiakban FTP) működő alapszervezeteket. 4.§. A FTSZ önálló jogi személy, melynek működési területe Budapest. 5.§. A FTSZ képviselője az Elnök. 6.§. A FTSZ legfőbb döntéshozó szerve a Küldöttgyűlés (továbbiakban Kgy), ügyintéző és képviseleti választott szerve a Vezető Testület (továbbiakban VT). II. A FTSZ célja, és működésének alapelvei 7.§. Célja: a fővárosi tűzoltóság tevékenységéhez kapcsolódó szervek, szolgálati ágak hivatásos és közalkalmazotti állományú tagjai, jogfolytonos nyugdíjasai, valamint a szervekkel tanulmányi szerződéses jogviszonyban állók sajátos társadalmi, szolgálati, szociális és kulturális érdekeinek egységes és hatékony képviselete és védelme, a tagok jogainak és kötelességeinek érvényesítésének elősegítése. Az FTSZ az Alkotmány 4. §-a alapján feladatának tekinti szerveződési területén a nem szakszervezeti tag munkavállalók érdekeinek képviseletét és védelmét is. 8.§. A FTSZ tevékenységét a mindenkori hatályos jogszabályok alapján végzi. 9.§. Tagsága az alapszervezetek tagjaiból tevődik össze. Az alapszervezet minden tagja az FTSZ-nek egyéni tagja. 10.§. A FTSZ feladata, hatásköre kiterjed: - A tűzoltó tevékenységgel, szervezettel, a szolgálati viszonnyal az eredményes munkavégzés feltételeivel összefüggő döntések, intézkedések kialakításában való részvételre; - Az állomány szociális biztonságával, kulturális fejlődésével, szakmai képzésének segítésével, egészségének megóvásával összefüggő kérdések rendezésében való közreműködésre és ellenőrzésre; - Rendezvények, programok szervezésére; - Önsegélyező tevékenységre; - Akciós lehetőségek felkutatására és megszervezésére - A kollektívák jogainak védelmezése mellett, a tagok személyes érdekvédelmének biztosítására; - Tagjainak információs, jogi, szociális és kulturális szolgáltatások nyújtására. 11.§. A FTSZ fellép a tűzoltósági munka pozitív hagyományai és értékei védelméért, állami és társadalmi elismertetéséért. 12.§. A FTSZ a demokrácia, a szolidaritás és a közmegegyezés elvei szerint működik. Biztosítja az alulról építkező önszerveződési kezdeményezéseket, elősegítve a munkáltatói és a döntéshozói szinteknek megfelelő szervezeti formákat, illetve az ezekhez kapcsolódó nyilvánossági fórumokat. 13.§. Biztosítja az FTSZ-hez csatlakozó szakszervezeti egységek önálló véleményének megismerését, a tagság folyamatos és állandó tájékoztatását és a nyilvánosságot. Lehetőséget ad a mozgalomban kialakult eltérő álláspontok kifejtésére és képviseletére. 14.§. A FTSZ működésének alapelvei: - független érdekképviselet és érdekvédelem - pártsemlegesség - önkéntesség, önszerveződés - demokratikus választás - szolidaritás - nyilvánosság; az információ szabad áramlásának biztosítása 15.§. Céljai érdekében kész együttműködni mindazon szervezetekkel, melyek az Alapszabályban foglaltak szellemében partnerként kívánnak tevékenykedni a célok elérésének érdekében. III. A FTSZ tagsága 16.§. A szakszervezeti tagság önkéntes, a tagok jogai egyenlőek. A FTSZ tagjai egyidejűleg más társadalmi szervezetnek is tagjai lehetnek. A taggá válás a Belépési Nyilatkozat sajátkezű aláírásával, és valamely meglévő alapszervezetben, vagy új alapszervezet létrehozása esetén a VT-ben történő nyilvántartásba vétellel történik meg. A nyilvántartásba vételt az alapszervezeti Képviselő; új alapszervezet alapításakor az Elnök végzi. A belépéskor meg kell határozni a tagság jellegét. A taggá válással egyidejűleg intézkedni kell a tagdíjfizetés módjáról (Meghatalmazás a munkáltató felé) is. 17.§. A tagok lehetnek: - Rendes - Jogfenntartó18.§. Rendes tagként beléphet a FTSZ-be, a FTP hivatásos és közalkalmazotti állományú dolgozója, aki elfogadja a FTSZ Alapszabályát, és vállalja a tagdíj fizetésének kötelezettségét. 19.§. A FTSZ jogfenntartó tagja lehet (kivéve ha vállalja a rendes tagsággal járó kötelezettségeket; illetve akit az alapszervezet rendes tagként nyilvántartásban tart): - a nyugdíjas; - a hallgatói jogviszonyban álló; - a gyermekellátásban résztvevő (pl: GYES); - a tartósan munkahelyétől távol levő; - akinek szolgálati viszonya illetőleg közalkalmazotti jogviszonya szünetel; 20.§. A tagsági viszony megszűnik: - a tag halálával - a tag önkéntes kilépésével; ha a tag írásban nyilatkozik kilépési szándékáról, - a tag fegyelmi határozattal való kizárásával, - a FTSZ megszűnésével, - a tagdíj fizetésének felszólítás ellenére három hónapot meghaladóan önhibájából történő elmulasztása esetén, - nyugdíjba vonulás esetén a tag nyilatkozik 3 hónapon belül, hogy rendes, vagy jogfenntartó tagként kíván-e szakszervezeti tag maradni, amennyiben önhibájából nem tesz nyilatkozatot, úgy tagsága megszűnik. - szolgálati viszonya illetőleg közalkalmazotti jogviszonya megváltozása esetén a tagsági viszony megszüntetéséről a Kgy dönt. 21.§. Kilépés esetén a kilépési nyilatkozat aláírását követően a tárgyhó utolsó napján szűnik meg a tagság. Ezt követően a tag nevét törölni kell a nyilvántartásból. 22.§. Fegyelmi határozattal kizárható az a tag, aki a FTSZ Alapszabályát súlyosan megszegi, vagy a tagsághoz méltatlan magatartást tanúsít. A kizárást bármely tag kezdeményezheti; arról a VT tagjai soron következő ülésükön minősített többséggel döntenek. A kizárás ellen 15 napon belül a Kgy-hez fellebbezéssel lehet élni. A fellebbezési időszak végéig a tag jogai és kötelezettségei szünetelnek. 23.§. A tagok jogai: - az FTSZ választásain az erre vonatkozó szabályok szerint választhat és választható bármely tisztségre; - részt vehet a FTSZ különböző szerveinek munkájában, döntéshozatalában, valamint a közös munka ellenőrzésében; - a szakszervezeti fórumokon megjelenhet, felszólalhat, indítványokat, javaslatokat terjeszthet elő, álláspontja megvitatását kérheti; - véleményét a fórumokon, szabadon kinyilváníthatja külön véleményét, fenntarthatja, annak érdekében propagandát fejthet ki; - indítványozhatja a jogszabályba, vagy az Alapszabályba ütköző határozat megsemmisítését; - igényelheti hogy ügyében, érdekeinek védelmében és érvényesítésében a tisztségviselők és a képviseleti testületek eljárjanak; - ellenőrizheti (VT Határozatban szabályozott módon) a tisztségviselők és a képviseleti testületek tevékenységét; - kezdeményezheti a választott tisztségviselők visszahívását; - igénybe veheti a szakszervezeti juttatásokat és szolgáltatásokat. 24.§. A társadalmi szervezet valamely szervének törvénysértő határozatát bármely tag — a tudomására jutástól számított 30 napon belül — a bíróság előtt megtámadhatja. A határozat megtámadása a határozat végrehajtását nem gátolja, a bíróság azonban indokolt esetben a végrehajtást felfüggesztheti. 25.§. A FTSZ minden tagjának, csoportjának és testületének jogában áll, hogy - akár önállóan, akár másokkal összefogva - javaslataival, problémáival vagy tájékozódási igényével közvetlenül, vagy közvetve a megbízott képviselőhöz, illetve a FTSZ bármely testületéhez forduljon. A felszólított tisztségviselőnek vagy testületnek 8 napon belül kell válaszolnia. 26.§. A tagok kötelességei: - az Alapszabály, a Kgy és a VT Határozatainak rendelkezéseit betartani; - szolidaritást vállalni egymással és a választott tisztségviselőkkel, megvédeni a szakszervezetet, testületeit és tisztségviselőit az ellenük intézett jogtalan támadásoktól és retorzióktól; - eleget tenni a tagdíjfizetési kötelezettségnek; - tisztségviselőként a vállalt feladatok ellátása, a képviselt tagság érdekeinek képviselete és védelme, a választók folyamatos tájékoztatása és segítése. IV. A FTSZ szervezeti felépítése A.) Az Alapszervezetek 27.§. Alapszervezetek - Küldöttgyűlés - Bizottságok - Vezető Testület - Felügyelő Bizottság 28.§. A FTSZ testületeit, ügyintéző szerveit a tagság érdekeinek érvényesítésére és képviseletére hozza létre, hogy minden egyes döntéshozói szinten hatásosan felléphessen azokért. 29.§. A FTSZ az érdekközösség alapján munkahelyi és szakmai szervezeti rendbe szerveződik. 30.§. A FTSZ szervezeti egysége az Alapszervezet, egy Alapszervezetet legalább 10 tag hozhat létre. A szervezet legfelsőbb szerve a tagok összessége. 31.§. Képviseletükről 1 fő választott tisztségviselő - az Alapszervezeti Képviselő - valamint a Kgy-re delegált küldöttek (minden megkezdett 10 fő tag egy küldött mandátumra jogosult) gondoskodnak. 32.§. Az Alapszervezeti Képviselő /megbízatásuk 3 évre szól/ az adott szervezeti egység szakvezetésével, teljes joggal tárgyalhat; a helyi kérdésekben intézkedhet. Javaslatai érdekében más alapszervezetek tagjai körében kampányt folytathat (pl. visszahívás, szavazás kezdeményezése, stb). Köteles végrehajtani és képviselni az FTSZ VT Határozatait azok érvénybe lépése után. B.) A Küldöttgyűlés 33.§. A FTSZ legfelsőbb döntési joggal felruházott szerve, mely a tagság meghatalmazott küldötteinek gyűlése. Illetékes a tagság érdekeit érintő minden kérdésben. a.) Elfogadja és szükség szerint módosítja az Alapszabályt; - Meghatározza a szakszervezeti tevékenység fő irányait, kialakítja a FTSZ programját; b.) Meghatározza az éves költségvetést; c.) Beszámoltatja a VT-t, és a Felügyelő Bizottságot (továbbiakban FB) a két Kgy között végzett munkájáról; - Dönt a beterjesztett indítványokról, panaszokról, fellebbezésekről; - Jóváhagyja a VT beszámolóját a FTSZ gazdálkodásával, pénzügyeivel kapcsolatban; - Dönt a tagdíjakról; d.) Dönt a szövetséghez tartozás, vagy más társadalmi szervezettel való egyesülés kérdésében; - Megválasztja a VT és a FB tagjait; e.) Dönt a szakszervezet feloszlásának kérdésében, megszünése esetén – a hitelező kielégítése után – a vagyonáról rendelkezik. 34.§. Összehívására szükség szerint, de évente legalább egyszer kerül sor. A Kgy időpontját a napirend egyidejű közlésével legalább 30 nappal előbb meg kell hirdetni. Összehívás rendje: Kgy összehívására az Elnöknek; a VT többségének; a FB-nak van joga, ha a tagok egyharmada ok és cél megjelölésével kívánja. 35.§. Rendkívüli Kgy-t kell összehívni: - az Elnök kérésére - a VT többségi határozatára; - a FB kérésére; - a tagság egyharmadának kezdeményezésére; - a Bíróság elrendelésére; Rendkívüli küldöttgyűlés esetén a kitűzött idő előtt 8 nappal kell a Kgy-t meghirdetni, a napirend egyidejű közlésével. 36.§. A Kgy teljes szavazati joggal felruházott résztvevői: - A mandátummal (megbízólevéllel) rendelkező tagok /megbízatásuk a Kgy-re szól/ Minden küldöttnek egy szavazata van, mely másra át nem ruházható. Szavazni csak személyesen lehet. - A FTSZ VT tagjai /megbízatásuk 3 évre szól/. - Határozatképes az a Kgy ahol a képviselői mandátumok 50 %-a + 1 fő megjelent. Az Alapszervezetekhez a Kgy összehívása során továbbítani kell, az adott küldöttgyűlésen szavazásra jogosító képviselői mandátumokat. - A Határozatképtelenség miatt azonos témában ismételten – 30 perc elteltével – az összehívott Kgy, a létszámától függetlenül határozatképes, melyet a meghívóban fel kell tüntetni. 37.§. Határozathozatal módja: 1.) Általában a szavazás nyílt; a.) a döntés egyszerű többséggel (szavazásra jogosultak 50%-a +1fő) történik. Szavazategyenlőség esetén a szavazást meg kell ismételni. b.) Az Alapszabály elfogadása és módosítása; más társadalmi szervezettel történő egyesülés; a FTSZ feloszlásának kimondása mindenkor nyílt szavazást, minősített többséget igényel. 2.) Személyi ügyekben a szavazás titkos; a döntés minősített többséggel (a szavazásra jogosultak 66%-a +1fő) történik. Lehetőség van név szerinti szavazás kérésére is. 38.§. A Kgy üléseiről jegyzőkönyvet, és lehetőség szerint hangfelvételt kell készíteni. A jegyzőkönyvben - amennyiben az választásokat is rögzít - utalni kell annak Alapszabály szerinti lefolytatására, a megválasztottak nevének pontos felsorolása mellett. A jegyzőkönyvet az erre a feladatra megválasztott két küldött hitelesíti. 39.§. A döntéseket írásban le kell fektetni a Határozatok Könyvében. C.) A Vezető Testület 40.§. A FTSZ ügyintéző és képviseleti szerve, mely két Kgy közti időszakban a legmagasabb szintű döntést hozó, állásfoglaló és képviseleti választott testület. 41.§. A VT üléseit szükség szerint, de legalább félévenként tartja. Összehívása az Elnök feladata, a napirend megjelölésével. A VT 15 napon belüli összehívását a FB kezdeményezheti. Tagjai egyharmadának az ok és cél egyidejű megjelölése melletti írásbeli kérésére is össze kell hívni. 42.§. Működőképessége érdekében minimum 5 fő maximum 10 fő demokratikusan megválasztott képviselőből, + 1 fő közalkalmazott szakszervezeti tagok által delegált képviselőből áll. 43.§. Munkáját az Alapszabályban rögzített célok és feladatok jegyében; a tagság megbízatásai, valamint a jogszabályokban előírt jogok és kötelezettségek alapján végzi. A Kgy ülésén elfogadott program határozza meg alapvető feladatait, melynek megvalósításához hatáskörrel és felhatalmazással rendelkezik. 44.§. A VT tagjait 3 évre választja a Kgy, Tagjai: - Elnök - Elnökhelyettes … 1 fő delegált közalkalmazotti képviselő + minimum 2 maximum 4 fő választott képviselő - Társadalmi Kapcsolatok Felelőse - Területi Felelősök … 3 fő választott képviselő - Ügyvivő 45.§. A VT határozatképes, ha legalább 6 tagja jelen van. Határozatképtelenség miatt azonos témában ismételten - 8 napon belül - összehívott VT a létszámától függetlenül határozatképes! Ez utóbbi esetben, a meghívóban fel kell hívni a tagok figyelmét arra a tényre, hogy a VT a létszámtól függetlenül határozatképessé válik! 46.§. Szavazategyenlőség esetében a szavazás meg kell ismételni, újbóli szavazat egyenlőség esetén az elnök szavazata dönt. A VT döntéseit általában nyílt szavazással, egyszerű többséggel hozza. Egyes esetekben az Elnök indítványozhatja titkos; név szerinti, vagy minősített többségű szavazás tartását is. A VT minden tagja egy személyesen adott szavazattal rendelkezik. 47.§. A VT kizárólagos jogkörébe tartozik: - más szövetséghez való csatlakozás előkészítése; - az FTSZ által képviselt munkavállalókat érintő szakmai, szervezeti és bértárgyalások főbb irányelveinek meghatározása; - a Szervezeti és Működési Szabályzat kidolgozása; - az éves költségvetés, és az előző éves beszámoló előkészítése; - a Kollektív Szerződés véleményezése; - a FB jelentésének megvitatása és elfogadása; - a választások lebonyolításának előkészítése; - az Elnök éves beszámolójának elfogadása; - alkalmazott státusz szükség szerinti kialakítása - az Elnök kezdeményezésére a VT tagjainak felfüggesztése; azok pótlása; ideiglenes megbízás adása a választásra jogosult Kgy idejéig; - döntés minden - az Elnök által előterjesztett ügyben 48.§. A VT-nek 8 napon belül reagálnia kell, minden megkeresésre. Érdemi válasz adásra a VT-nek meg kell jelölni a válaszadó VT tag személyét, kompetenciáját és határidejét. 49.§. A VT üléseiről jegyzőkönyvet, és lehetőség szerint hangfelvételt kell készíteni. A jegyzőkönyvet a jegyzőkönyvvezető VT tag, és az Elnök hitelesíti. A Vezető Testület Tagjai 50.§. A szakszervezeti tagok ügyeinek intézésére, képviseletére titkos szavazással Tisztségviselőket választanak. Tisztségviselő lehet a FTSZ bármely tagja, akit a Kgy szavazásra jogosult tagjai megválasztanak. A megválasztás feltétele, hogy a Kgy határozatképes legyen, és a jelölt megkapja az érvényes szavazatok 66 % +1 szavazatát. 51.§. A Tisztségviselő megválasztásának szabályaival egyező módon, bármikor visszahívható, a választásra jogosultak egyharmadának írásbeli kezdeményezésére. A Tisztségviselő megbízatásáról bármikor lemondhat írásban a VT-nél, illetve a Küldöttgyűlésen szóban. 52.§. Összeférhetetlenség: a tisztségviselők összeférhetetlenségét megválasztásuk előtt a Kgy, utána a VT állapítja meg. - A szakszervezetben nem lehet tisztségviselő, a munkáltatói jogkör gyakorlója. - A FTSZ valamennyi tisztségviselőjének a tisztségre jelölés elfogadásakor írásban nyilatkoznia kell az alábbiakról: szakmai előélet; FTP beosztás; társadalmi szervezeteknél betöltött tagság, illetve vezető tisztség. A Nyilatkozat nyilvános, mindenki számára hozzáférhető, amely az FTSZ irodájában kerül örzésre. - Minden tisztségviselő köteles személyi adataiban, valamint a Nyilatkozatban bekövetkezett változásokról a VT-t írásban, 8 napon belül értesíteni. 53.§. Elnök * Az Elnök a FTSZ önálló képviselője. * A VT feladatait két ülés között, vagy el nem hárítható akadályoztatás esetén az Elnök látja el (a kizárólagos jogkörök kivételével). * Az Elnök látja el a FTSZ általános vezetését, ennek keretében: - a FTSZ nevében szerződéseket, megállapodásokat köt; - szakbizottságok felállítását kezdeményezi, a tagjait felkéri; - gondoskodik a VT és a Kgy összehívásáról; - vezeti a VT üléseit; - képviseli a FTSZ-t hatóságok, más szervek, és személyek előtt; - utalványozási jogot gyakorol. - helyettesítéséről gondoskodik - felelős a FTSZ jóváhagyott költségvetésének, vagyonának kezeléséért, a hatályos jogszabályok szerinti gondos, hatékony, takarékos felhasználásáért, megóvásáért, gyarapításáért; közvetlenül felügyeli az Ügyvivő tevékenységét - meghatározza és irányítja a VT tagjainak tevékenységét, végzett munkájukról rendszeresen beszámoltatja őket; kezdeményezi az alkalmatlan VT tag felfüggesztését. -gyakorolja a munkáltatói jogokat, az FTSZ alkalmazottai felett. -az Elnök tiszteletdíjban részesül, amely a mindenkori minimál bér nettó összege; -saját, és a VT munkájáról beszámol a Kgy-nek; 54.§. Elnökhelyettes /1 fő delegált közalkalmazotti képviselő + minimum 2 maximum 4 fő választott képviselő / * A delegált Elnökhelyettes feladata a közalkalmazottak, és a jogfenntartó tagság ügyeinek teljes körű intézése. Az Elnök megbízása alapján helyettesíti őt. A VT felhatalmazása alapján képviseli a FTSZ-t egyes fórumokon. * A választott Elnökhelyettesek teljes jogkörrel helyettesíthetik - annak felhatalmazása alapján - az Elnököt. Ellátják azokat a feladatokat, melyeket a VT hatáskörükbe utal. 55.§. Társadalmi Kapcsolatok Felelőse * Sajtó és média kapcsolatokat épít ki, és tart fenn. * Hatáskörébe tartozik a társadalmi szervezetekkel (egyesületek, alapítványok) folyamatos kapcsolattartás; a civil programok szervezése. * Vezeti a Kgy üléseit; 56.§. Területi Felelősök /3 fő választott képviselő/ * Alapvető feladatuk a területi és szakmai alapokon nyugvó szervezetépítés. * Menedzselik a területi alapszervezeteket, segítik a szakszervezeti Alapszervezeti Képviselő tevékenységét. Feladatuk a tisztségviselő jelöltek beterjesztése a Kgy felé. 57.§. Ügyvivő * Feladatai (az Elnök, és a VT felügyeletével): - az adminisztrációs feladatok ellátása; - a hatályos rendelkezések (országos és FTP szinten) figyelemmel kísérése; - szabályzatok, határozatok előkészítése; gazdasági jellegű javaslatok beterjesztése; - a házipénztár kezelése; - javaslatot tesz a VT felé, a személyi juttatásokról, díjazásokról; * Az Ügyvivő az elnök felhatalmazása alapján az FTSZ önálló törvényes képviselője. A felhatalmazásban foglaltak szerint önálló képviseleti joggal jár el a FTSZ adminisztratív tevékenységeivel kapcsolatban: a Bíróságnál; az APEH-nél; az OEP-nél; a Fővárosi és a kerületi Önkormányzatoknál. Banki kérdésekben az Elnökkel, vagy annak kijelölt helyettesével együttes módon képviseli a FTSZ-t. * Utalványozási joggal rendelkezik második aláíróként, az Elnökkel együttes módon. * Helyettesítéséről a VT, tagjai közül gondoskodik. * Az Ügyvivő teljes anyagi és erkölcsi felelősséggel tartozik a kezelésére bízott készpénzért, és értékekért. * az Ügyivő tiszteletdíjban részesül, amely a mindenkori minimál bér nettó összege; D.) A FTSZ bizottságai és egyéb szervei 58.§. A FTSZ feladata ellátásához állandó és eseti bizottságokat hoz létre. Bizottságai: a Felügyelő Bizottság, a Jelölő Bizottság és a Tanácsadó Testület. Az állandó Bizottság tagjait a Kgy választja, 3 év időtartamra. Eseti bizottságot a FTSZ VT meghatározott feladat ellátására, határozott időtartamra hoz létre. 59.§. Felügyelő Bizottság (Állandó Bizottság): - Tagjai: FB elnök és 2 fő FB tag. A FB tagjai megbízatásuk időtartama alatt nem lehetnek a FTSZ más tisztségviselői; s közvetlenül a Kgy alá rendeltek - Feladata: * a FTSZ tevékenységének figyelemmel kísérése törvényességi (hatályos jogszabályok és a belső szabályzatoknak való megfelelőség), és gazdálkodási (pénz és vagyonkezelés) szempontból; * ellenőrzi a nyilvántartásokat; * felkérésre célvizsgálatot folytathat; * véleményezi a költségvetés tervezetét; * felülvizsgálja az év végi zárszámadást; - A FB-nek joga van a VT valamennyi ülésén tanácskozási joggal részt venni; a FTSZ irataiba, előzetes egyeztetés után betekinteni; a tisztségviselőktől tájékoztatást kérni. Egyes szakkérdések megvizsgálására szakértőt vehetnek igénybe. - A FB kötelessége évente legalább egyszer átfogó vizsgálatot tartani, és annak eredményéről a VT-nek és a Kgy-nek beszámolni. 60.§. Tanácsadó Testület - Tagjai: az alapszervezeti Képviselők. - Üléseit szükség szerint tartja, az Elnök összehívása alapján. Feladata: az Elnök, és a VT segítése a döntés-előkészítésben. 61.§. Jelölő Bizottság: - 3 tagú testület. Tagjait a VT (1fő), a FB (1fő), és a Tanácsadó Testület választja meg. A Jelölő Bizottság tagjai nem tölthetnek be tisztséget a VT-ben és a FB-ban. - Feladata: Jelöltek kiválasztása valamennyi személyi kérdésben. Kötelessége a jelöltek Nyilatkozata alapján az előzetes összeférhetetlenség megállapítása, és ennek megállapításáról a Kgy tájékoztatása. - Üléseit általában 3 évenként, illetve szükség szerint tartja, az Elnök összehívására. 62.§. Eseti Bizottságok: - Tagjai: az Elnök, illetve a VT által felkért személyek. - Feladata: az Elnök, illetve a VT által meghatározott témák véleményezése. V. A szakszervezet szövetségesei 63.§. A Szakszervezetek szövetségeinek szervezetére és működésére, valamint nyilvántartásba vételére és jogképességére a társadalmi szervezetre vonatkozó szabályokat kell megfelelően alkalmazni. VI. A szakszervezet felügyelete 64.§. A szakszervezet működése felett az ügyészség a reá irányadó szabályok szerint törvényességi felügyeletet gyakorol. Ha a működés törvényessége másképpen nem biztosítható, az ügyész a bírósághoz fordulhat. A társadalmi szervezet tagja által, valamint az ügyész által indított perek a megyei bíróság, illetőleg a Fővárosi Bíróság hatáskörébe tartoznak. VII. A FTSZ gazdálkodása 65.§. A FTSZ pénzügyi alapja a tagdíjakból, és a befolyó egyéb bevételekből áll. A FTSZ pénzeszközei biztosítják a működés költségei mellett, a tagságnak nyújtott juttatások és szolgáltatások, valamint a szakszervezeti akciók anyagi fedezetét. Források lehetnek: - tagdíjak; - állami és társadalmi szervektől származó juttatás; - a FTSZ rendezvényeiből, és tevékenységéből származó egyéb bevételek; - felajánlások, támogatások. 66.§. A tagság által fizetendő tagdíj alapját és mértékét, és a pénzügyi keret felhasználásának tervezetét a VT köteles évente a Kgy elé hozni, vitára bocsátani. A javaslatok összegzése után a felhasználásról a VT dönt. A FTSZ anyagi forrásait, vagyonát - a testületek által elfogadott elveknek megfelelően - a költségvetésben rögzített irányelvek szerint lehet felhasználni. 67.§. A FTSZ tulajdonában ingó és ingatlan vagyon lehet, mellyel a vonatkozó pénzügyi előírások, és az Alapszabály keretei között, éves költségvetés alapján önállóan gazdálkodik. Gazdálkodásáról éves zárszámadást készít. 68.§. A FTSZ tartozásaiért saját vagyonával felel. A tagok (az Ügyvivő esetében külön meghatározottak kivételével) saját vagyonukkal - a tagdíjfizetési kötelezettségükön túl - nem felelnek. Az Ügyvivő az általa kezelt házipénztár összegéért teljes mértékben - saját vagyonával is - anyagi felelős. 69.§. A FTSZ-re vonatkozó pénzügyi előírásokat részletesen - a VT által kidolgozásra kerülő - Pénzügyi Szabályzatban rögzíti. VIII. A Szakszervezet megszünése 70.§. Megszűnés: A FTSZ megszűnik, ha - megszűnését a bíróság megállapítja - feloszlatását a bíróság elrendeli - feloszlását vagy más társadalmi szervezettel való egyesülését a Kgy kimondja. A FTSZ megszűnése esetén vagyonának további sorsáról - a hitelezők követeléseinek kielégítése után - elsődlegesen a Kgy határoz. A Kgy Határozat hiányában, ha a FTSZ feloszlatással szűnik meg, vagy ha a bíróság a megszűnését állapítja meg, a fennmaradó vagyont a fővárosi tűzoltók céljára létrehozott alapítvány számára kell fordítani IX. Vegyes záró rendelkezések 71.§. A FTSZ VT dolgozza ki, a működést részletesen szabályzó Szervezeti és Működési Szabályzatot. 72.§. Minden az Alapszabályban nem szabályozott kérdésben a mindenkori hatályos jogszabályok az irányadók. A módosított Alapszabályt - egységes szerkezetben – 2005. május 31-én tartott Küldöttgyűlés elfogadta. Utolsó frissítés ( 2007. October 15. )
JogiszabályokFTSZ AlapszabályaEU Alkotmánya (pdf)Az Európai Unió jogszabályaiIngyenes jogsegélyletOrszággyűlési Biztos HivatalaBíróságHatározatok / tanulmányokElőterjesztések Online felhasználók	TÚLÓRAPÉNZ TAGDÍJFIZETÉS DEMONSTRÁCIÓ VODAFONE	Kedvezményes jogsegélyletMinden hónapban Érdekképviseleti nap Statisztikák	OS: Linux s
Idő: 20:36
Archívum	October, 2009

References: bíróság 
 bíróság 
 Bíróság 
 Bíróság 
 bíróság 
 bíróság 
 bíróság